**Bidhya Devi Bhandari** (nepaliksi विद्यादेवी भण्डारी; s. 19. kesäkuuta 1961 Mane Bhanjyang, Nepal) on nepalilainen poliitikko ja maan presidentti vuosina 2015–2023. Bhandari on maan ensimmäinen naispresidentti. Hän on Nepalin kommunistisen puolueen varapuheenjohtaja. Bhandari toimi puolustusministerinä vuosina 2009–2011.

Tausta ja yksityiselämä
-----------------------

Bhandari syntyi keskiluokkaiseen perheeseen vuonna 1961 Nepalin itäosissa. Hänen vanhampansa olivat nimeltään Ram Bahadur Pandey ja Mithila Pandey. Hänellä on neljä nuorempaa sisarusta..

Koulutukseltaan Bhandari on kandidaatti Tribhuvanin yliopistosta.

Bhandari oli naimisissa tunnetun nepalilaisen kommunistijohtajan, Madan Bhandarin, kanssa. Parilla on kaksi lasta. Bhandari jäi leskeksi miehensä kuoltua vuonna 1993.. Hän jäi pois politiikasta mentyään naimisiin ja palasi kuvioihin miehensä kuoleman jälkeen.

Poliittinen ura
---------------

Bhandari liittyi kommunistisen puolueen nuorisojärjestöön vuonna 1980. Vuosina 2007–2015 hän toimi Koko Nepalin naistenliiton puheenjohtajana.

Miehensä kuoleman jälkeen tämän vaalipiirissä Kathmandussa järjestettiin ylimääräiset vaalit parlamenttipaikan täyttämiseksi. Bhandari asettui ehdolle ja voitti nousten tällöin ensimmäistä kertaa parlamenttiin vuodeksi. Hän uusi paikkansa vuoden 1994 ja 1999 vaaleissa. Vuonna 1997 toimi lyhyen aikaa myös maansa ympäristöministerinä.

Maaliskuussa 2018 hänet valittiin uudelleen toiselle kaudelle. Vuonna 2015 hänet oli valittu Nepalin ensimmäiseksi naispresidentiksi. Häntä tuki hallitseva kommunistipuolueiden mudostama liittouma ja vastaehdokasta tuki kongressipuolue. Valinnan suoritti valitsijakokous, jossa oli mukana maan parlametin ja aluehallintojen edustajia. Nepalin presidentin rooli on lähinnä seremoniallinen, mutta maan ensimmäinen naispresidentti on kuitenkin huomattavan arvovaltainen henkilö maassa.

Lähteet
-------

1. ↑  Bidhya Devi Bhandari elected Nepal's first female president *BBC News*.  29.10.2015. Viitattu 31.10.2015.
2. ↑  Profile of Right Honourable President Bidya Devi Bhandari *Office of the President of Nepal*. Viitattu 29.4.2021. (englanniksi)
3. 1 2 3  The President  2021. Government of Nepal.  Arkistoitu 24.1.2023. Viitattu 29.4.2021. (englanniksi)
4. ↑  First female president of Nepal|Biography of Bidhya Bhandari *oneclicknepal.com*.  26.10.2015.  Arkistoitu 30.10.2015. Viitattu 29.4.2021. (englanniksi)
5. 1 2  Who is Bidya Devi Bhandari? What are the 10 things you need to know about her? *India Today*.  24.11.2015. Viitattu 29.4.2021. (englanniksi)
6. ↑  Who is Bidya Devi Bhandari? *The Himalayan Times*.  28.10.2015. Viitattu 29.4.2021. (englanniksi)
7. ↑  Om Astha Rai: President Bhandari again *nepalitimes.com*. Viitattu 29.4.2021. (englanniksi)
8. ↑  Bidya Devi Bhandari re-elected as Nepal’s President | DD News *ddnews.gov.in*. Viitattu 21.2.2020.
9. ↑  Huizhong Wu: 3 reasons why you should pay attention to Nepal's first female president *Mashable*. Viitattu 21.2.2020. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Bidhya Devi Bhandari